30 มีนาคม 2564

การดัดผมดิจิตอลแบบพรีเมี่ยม ช่วยปกป้องเส้นผมและได้ลอนผมที่สวยงาม

**เปิดตัวผลิตภัณฑ์ใหม่ ชวาร์สคอฟ โปรเฟสชั่นแนล Bondastic พรีเมี่ยม ดิจิตอล เพิร์ม ในประเทศไทย**

กรุงเทพฯ –เฮงเค็ล บิวตี้แคร์ เปิดตัวผลิตภัณฑ์ใหม่ ชวาร์สคอฟ Bondastic พรีเมี่ยม ดิจิตอล เพิร์ม คอลเลคชั่น ในประเทศไทย พิเศษกับการไลฟ์สดผ่านแพลตฟอร์มเฟซบุ๊คเพื่อเข้าถึงกลุ่มช่างทำผมและแฮร์สไตลิสที่มองหาผลิตภัณฑ์จากนวัตกรรมใหม่ ที่ได้รับการยอมรับจากสถาบัน Juno เกาหลี

คอลเลคชั่นนี้ได้รับการพัฒนาจากนวัตกรรม “bonding ionic system” ซึ่งเป็นเทคโนโลยีที่ได้รับการจดสิทธิบัตร ขณะนี้มีให้บริการที่ร้านซาลอนชั้นนำแล้ว ประกอบด้วยส่วนประกอบ 4 ส่วน ได้แก่ co-wash, perm relax, perm reset และ bond serum ด้วยเทคโนโลยีนาโนเคราติน ผลลัพธ์ที่ได้คือลอนผมที่สวยเด้ง

โดยภายในงานเปิดตัวนั้นได้มีการถ่ายทอดสดผ่านแพลตฟอร์มเฟซบุ๊คของ [Schwarzkopf Professional Thailand](https://fb.watch/4qoC_h02bt/) และมีผู้เข้าชมกว่า 6,500 วิว โดยงานนี้จำลองฉากบรรยากาศร้านซาลอน โดยมีแฮร์สไตลิสชั้นนำและผู้เชี่ยวชาญด้านการดัดผมอาทิเช่น **คุณ ธารากร ธาราธำรงฤทธิ์ หรือ อาจารย์ ต่อ** **คูดอส** ได้มาแสดงให้เห็นถึงจุดเด่นของผลิตภัณฑ์ Bondastic และเทรนด์การดัดดิจิตอลเพิรม์ที่ได้รับความนิยม โดยมีดีเจบูม สุภาพร นางเอกชื่อดังของเมืองไทยและเหล่านางแบบได้ร่วมสัมผัสประสบการณ์จริงกับผลิตภัณฑ์ Bondastic Iconic Women, Beyond Beauty

นายธีรศักดิ์ ไตรทิพย์ ผู้จัดการทั่วไป เฮงเค็ล บิวตี้แคร์ โปรเฟสชั่นแนล ประเทศไทย กล่าวว่า “เรารู้สึกตื่นเต้นที่ได้เปิดตัว Bondastic พรีเมี่ยมดิจิตอลเพิรม์ ที่มาพร้อมเทคโนโลยีนาโนเคราตินของเรา ที่จะช่วยปกป้องเส้นผมตลอดขั้นตอนการดัดดิจิตอลเพื่อให้ได้ลอนผมที่เด้งสวย

# # # #

**เกี่ยวกับเฮงเค็ล**เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 1,900 ล้านยูโร และมีผลกำไรดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)